**Adásvételi szerződés TERVEZET**

Amely létrejött egyrészről

**PÉCSI TUDOMÁNYEGYETEM**

Székhely: 7622 Pécs, Vasvári Pál u. 4.

Adószám: 15329798-2-02

OM azonosító: FI 58544

PIR szám: 329794

Statisztikai számjel: 15329798-8542-312-02

Pénzforgalmi jelzőszám: MÁK 10024003-00282716-00000000

Képviseli: Jenei Zoltán kancellár

mint Vevő (a továbbiakban: *Vevő*)

másrészről

**\*\*\*\*\***

Székhelye:

Adószáma:

Cégjegyzékszám:

Statisztikai számjel:

Pénzforgalmi jelzőszám:

Képviseli:

mint Eladó (a továbbiakban: *Eladó*)

(a továbbiakban együttesen: Felek) között alulírott helyen és időben az alábbi feltételek szerint:

**Preambulum**

1. Vevő **„Kutatási eszközök beszerzése a Pécsi Tudományegyetem részére a GINOP-2.3.2-15-2016-00039 Ritka betegségek pathogenezisének kutatása, új diagnosztikai és terápiás eljárásokat megalapozó fejlesztések pályázat keretében”** tárgyban a közbeszerzésekről szóló 2015. évi CXLIII. törvény (továbbiakban: Kbt.) Második rész 81. §-a alapján közösségi, nyílt közbeszerzési eljárást folytatott le.
2. A közbeszerzési eljárást megindító hirdetmény iktatószáma és megjelenésének dátuma: **\*\*\*\*\***
3. Felek rögzítik, hogy a Vevő többváltozatú (alternatív) ajánlat benyújtásának lehetőségét nem biztosította.
4. A Vevő az ajánlattevők számára a gazdasági társaság, illetve jogi személy (projekttársaság) létrehozását nem tette lehetővé.
5. A Vevő a közbeszerzési eljárás során a közbeszerzési eljárás tárgyára tekintettel részajánlat-tételi lehetőséget nem biztosított.
6. Felek rögzítik, hogy az Eladó benyújtott ajánlatával, mint legjobb ár-érték arányt megjelenítő ajánlattal az eljárás nyertese lett.
7. A Kbt. szerinti eljárás ajánlati felhívásához kapcsolódó valamennyi írásbeli dokumentáció és az Eladó nyertes ajánlata jelen szerződéssel (továbbiakban: Szerződés) együtt értelmezendő annak ellenére, hogy a dokumentumok fizikailag nem kerültek csatolásra a Szerződés törzsszövegéhez.
8. Szerződő Felek megállapítják, hogy jelen szerződésben szabályozzák együttműködésüket és a Felek jogait és kötelezettségeit érintő minden olyan kérdést, amelyek a Felek szerződéses jogviszonyára alkalmazandó. A Felek kapcsolatuk fő alapelveként deklarálják, hogy mindenkor a piaci tisztesség és a kölcsönös együttműködés fokozott követelményei szerint kívánnak eljárni.
9. Eladó kijelenti, hogy vele szemben csőd-, felszámolási vagy végrehajtási eljárás nincs folyamatban, illetve ilyen eljárások bekövetkezésének veszélye nem áll fenn. Az Eladó vállalja, hogy a másik Felet haladéktalanul értesíti, amennyiben olyan körülmény merülne fel, amely jelen pontban foglalt valamely eljárás kezdeményezését eredményezheti.
10. Mindkét fél kijelenti, hogy sem jóhiszeműen, sem rosszhiszeműen, sem a múltban nem hallgatott el, sem a Szerződés időtartama alatt nem fog elhallgatni semmiféle, a Szerződés teljesítése tekintetében bármilyen szempontból releváns információt, amely kihatással lehet a jelen megállapodásban foglaltakra.
11. **Szerződés tárgya**
    1. A Vevő részére a közbeszerzési eljárás műszaki leírásában (továbbiakban: Műszaki Leírás),   
       a Szerződés 1. számú mellékletében, valamint az Eladó ajánlatában meghatározott feltételeknek megfelelő kutatási eszközök (a továbbiakban: Eszközök) fajta és mennyiség szerinti határidős adásvétele a Szerződésben meghatározott feltételek szerint, a Szerződésben meghatározott vételár ellenében.
    2. Jelen szerződés keretében az Eladó az Eszközök tulajdonjogának átruházására, a Vevő az Eszközök átvételére és a vételár megfizetésére köteles.
    3. Felek rögzítik, hogy a jelen szerződés az alábbi Eszközök beszerzésére irányul:

* 1 db. hűthető centrifuga
* 1 db. géldokumentációs rendszer
* PCR készülékek
* 3 db. cserélhető blokkos PCR készülék
* 1 db. cserélhető blokkos grádiens PCR készülék
* 3 db. 48 mintahelyes termoblokk
* 2 db. 96 mintahelyes termoblokk
* 2 db. PCR fülke
* Többcsatornás pipetták
* 1 db. 1-10 mikroliter többcsatornás pipetta
* 1 db. 5-50 mikroliter többcsatornás pipetta
* 1 db. 30-300 mikroliter többcsatornás pipetta
  1. Felek rögzítik, hogy amennyiben az Eladó közbeszerzési eljárás során benyújtott ajánlatának figyelembe vételével a Vevőnek lehetősége nyílik további Eszközök beszerzésére, úgy a jelen szerződés tárgyát képezi továbbá a Műszaki Leírásban, az Eladó ajánlatában, valamint a Szerződés 1. számú mellékletében meghatározott géldokumentációs rendszerhez csatlakoztatható egy darab külső hőnyomtató, továbbá géldokumentációs rendszerhez kapcsolódó egy darab SYBR Green szűrő. (VÉTELI OPCIÓ)
  2. Felek rögzítik, hogy a jelen megállapodás kizárólag a Szerződés 1.3. pontjában meghatározott Eszközök tekintetében keletkeztet teljesítési kötelezettséget az Eladó részéről, a vételi opcióval érintett eszközök (a továbbiakban: Opciós Eszközök) vonatkozásában az Eladó teljesítési kötelezettsége a Vevő egyedi megrendelésén alapszik.

1. **Teljesítéssel kapcsolatos rendelkezések, átadás-átvétel**
   1. Teljesítés helye: Pécsi Tudományegyetem Orvosi Genetikai Intézet 7624 Pécs, Szigeti út 12.
   2. Teljesítés határideje: a Szerződés hatályba lépésétől számított 90 naptári nap.
   3. Felek a Polgári Törvénykönyvről szóló 2013. évi V. törvény (a továbbiakban: Ptk.) 6:35. § (1) bekezdésére figyelemmel rögzítik, hogy az Eladó a Szerződés 2.2. pontjában meghatározott teljesítési határidőn belül bármikor jogosult teljesíteni, azonban a teljesítés pontos idejéről köteles a Vevő kapcsolattartóját a teljesítés időpontja előtt 3 munkanappal írásban értesíteni. Az értesítés elmaradásából eredő károkért az Eladó felelős.
   4. Felek megállapodnak abban, hogy az Eszközök teljesítés helyre történő eljuttatására alkalmas fuvarozási mód választásáért, a fuvarozás során esetlegesen felmerülő késedelemért, károkért az Eladó felelős. Fuvarozó alkalmazása esetén a Vevő a fuvarozóval nem áll jogviszonyban.
   5. Eladó kötelezettséget vállal arra, hogy a fuvarozással kapcsolatos valamennyi adminisztrációs kötelezettséget teljesíti a NAV irányába, továbbá az útdíjköteles gépjárművekkel a Vevő részére végzett fuvarozással járó termékszállítási bejelentési kötelezettségeknek eleget tesz (EKÁER adminisztráció). Ebbe beleértendő az Európai Unió tagállamából való fuvarozással kapcsolatos regisztrációban Vevővel való együttműködés. Felek rögzítik, hogy Eladó adminisztrációs és tájékoztatási, valamint együttműködési kötelezettségének megszegéséből eredő kárért teljes körű felelősséggel tartozik, és Vevőt haladéktalanul kártalanítani vagy kártérítést fizetni köteles.
   6. Az Eladó az Eszközöket a fuvarozás módjának megfelelő csomagolásban köteles a teljesítés helyére eljuttatni, a csomagoláson fel kell tüntetnie a megfelelő kezelésre és tárolásra vonatkozó feliratokat, illetve címkéket.
   7. Felek megállapodnak abban, hogy az Eladó az Eszközök átadását a Felek kapcsolattartóinak eltérő megállapodásának hiányában munkanapokon 09.00 és 15.00 óra között végezheti.
   8. Felek a Kbt. 8. § (2) bekezdésére figyelemmel rögzítik, hogy az Eladó a szerződésszerű teljesítés körében köteles az Eszközöket a teljesítési határidőn belül a teljesítés helyére eljuttatni, beállítani és – amennyiben az Eszközök jellege a Vevő megítélése alapján megköveteli – üzembe helyezni, majd azokat a Vevőnek átadni.
   9. Felek rögzítik, hogy az Eladó részéről nem feltétele a szerződésszerű teljesítésnek, hogy az Eszközök azonos időpontban kerüljenek átadásra a Vevő részére, azonban a Szerződés tárgyát képező valamennyi Eszköznek átadásra kell kerülnie a Szerződés 2.2. pontjában rögzített teljesítési határidőn belül.
   10. Az Eszközök átadás-átvétele során a Vevő az Eszközök jellegétől függően mennyiségi, minőségi, illetve szemrevételezési ellenőrzést végez – valamint amennyiben az Eszköz jellege megkívánja és lehetővé teszi – próbával győződik meg arról, hogy az adott Eszköz a rendeltetésszerű használatra alkalmas és rendelkezik a Szerződésben és annak elválaszthatatlan részét képező dokumentációban – így különösen a Műszaki Leírásban –, valamint a jogszabályokban előírt tulajdonságokkal.

Felek rögzítik, hogy „próba” alatt kipróbálást értenek, amelynek során az Eladó beindítja, üzembe helyezi az adott Eszközt, szükség esetén lefuttat rajta egy tesztüzemet annak vizsgálata céljából, hogy a Vevő meggyőződhessen arról, hogy az Eszköz működőképes-e, valamint alkalmas-e annak a funkciónak az ellátására, amelyre az Eladó jelen szerződéssel kötelezettséget vállalt.

* 1. Az átadás-átvételről a Felek közösen jegyzőkönyvet vesznek fel, amelyet a Felek erre feljogosított képviselői aláírásukkal hitelesítenek.
  2. Felek megállapodnak abban, hogy amennyiben az átadás-átvétel során a Vevő azt állapítja meg, hogy az Eszközök (vagy azok valamely eleme) nem felel meg a Szerződésben foglalt feltételeknek, az Eszközök (vagy azok valamely eleme) hibás (továbbiakban: hiba), a hibát, a hiba vonatkozásában érvényesíteni kívánt szavatossági igényt, valamint a szavatossági igény teljesítésének határidejét a Felek a közösen felvett jegyzőkönyvben rögzítik. Amennyiben az Eladó a megjelölt szavatossági igénynek a megjelölt határidőben nem tesz eleget, a Vevő gyakorolhatja a hibás teljesítésből eredő egyéb jogait.
  3. Az átadás-átvétel során az Eladó köteles az Eszközöket, az Eszközök minőségét és műszaki megfelelését tanúsító magyar nyelvű okmányokat, tanúsítványokat, illetve a működéshez, üzemeltetéshez szükséges – amennyiben rendelkezésre áll magyar nyelvű – dokumentációkat átadni a Vevő részére.
  4. Az Eszközökkel kapcsolatos kárveszély a teljesítéssel, a teljesítés helyén száll át a Vevőre.
  5. Eladó vállalja, hogy a jelen szerződés tárgyát képező Eszközök vonatkozásában legalább 4 óra időtartamban elvégzi a Vevő által kijelölt személyek (maximum 4 fő) felhasználói szintű betanítását.
  6. Az Eladó akkor a Szerződést akkor teljesíti határidőben, ha a teljesítési határidőn belül:
* az Eszközöket a teljesítés helyére eljuttatta,
* az Eszközöket beállította és amennyiben a Vevő megítélés alapján szükséges - üzembe helyezte,
* az Eszközöket a Vevő részére sikeresen átadta,
* a Szerződésben meghatározott oktatást elvégezte és
* a Szerződésben meghatározott dokumentumokat a Vevőnek átadta.
  1. Felek rögzítik, hogy a teljesítés időpontja az az időpont, amikor a Szerződés 2.16. pontjában rögzített valamennyi feltétel teljesítésre került az Eladó részéről.

*A vételi opcióra vonatkozó rendelkezések:*

* 1. Felek a Szerződés 1.4. pontjában rögzítettekre figyelemmel megállapodnak abban, hogy az Eladó vételi jogot biztosít a Vevő számára az Opciós Eszközökre vonatkozóan a Szerződés hatályba lépésétől számított 1 éven belül a Szerződésben rögzített vételár ellenében, a Szerződésben meghatározott feltételek szerint. Ebben az időszakban a Vevő egyoldalú nyilatkozattal jogosult megvásárolni az Opciós Eszközöket.
  2. Felek rögzítik, hogy amennyiben a Vevő az Opciós Eszközöket meg kívánja vásárolni, köteles az Eladónak a vásárlási szándékáról írásban értesítést (a továbbiakban: Értesítés) küldeni.
  3. Az Eladó az Értesítést az alábbi elérhetőségen fogadja:
* E-mail: [\*\*\*\*\*\*](mailto:biomarker@biomarker.hu)
* Fax: [\*\*\*\*\*\*](mailto:biomarker@biomarker.hu)
  1. Felek megállapodnak abban, hogy az Eladó az Értesítés kézhezvételéről köteles írásos visszaigazolást küldeni a Vevő részére az Értesítés kézhezvételét követő 1 munkanapon belül. Amennyiben az Eladó ebbéli kötelezettségét nem tesz eleget, a Felek az Értesítést annak Vevő általi megküldésétől számított 2. munkanapon 08.00 órakor kézhezvettnek tekintik.
  2. Teljesítés határideje: az Értesítés kézhezvételét követő 90 naptári nap.
  3. Teljesítés helye: Pécsi Tudományegyetem Orvosi Genetikai Intézet 7624 Pécs, Szigeti út 12.
  4. Felek megállapodnak abban, hogy a Vevő köteles Eszközöket az Értesítés kézhezvételét követő 90 naptári napon belül a Vevő telephelyére eljuttatni és az Eszközöket üzembe helyezve a Vevőnek átadni.
  5. Felek rögzítik, hogy az Eladó részéről nem feltétele a szerződésszerű teljesítésnek, hogy mindkét Opciós Eszköz egyidőben kerüljön átadásra a Vevő részére, azonban mindkét Opciós Eszköznek átadásra kerül kerülnie az Értesítés kézhezvételét követő 90 naptári napon belül.
  6. Az Eszköz átadás-átvételére a Szerződés 2.3.-2.17. pontját kell megfelelően alkalmazni.
  7. Felek megállapodnak abban, hogy az Opciós Eszközök vételárát a Szerződés 2. számú melléklete rögzíti.
  8. A Szerződés 2. számú mellékletében rögzített, az Opciós Eszközökre vonatkozó vételérár garantált fix vételár, amely tartalmazza az Eladónak a teljesítés körében felmerül valamennyi kiadását és költségét, így az Eladó a Vevőtől további díjazásra nem tarthat igényt.
  9. Felek rögzítik, hogy az Opciós Eszközök vételárának megfizetésére a Szerződés 3.4-3.15. pontjainak rendelkezésit kell megfelelően alkalmazni. Felek rögzítik, hogy amennyiben a Vevő az Opciós Eszközöket a Szerződés hatályba lépésével egyidejűleg rendeli meg az Eladótól, és ezáltal az Opciós Eszközök teljesítési határideje megegyezik a Szerződés 1.3. pontjában meghatározott Eszközök teljesítési határidejével, az Eladó nem köteles külön számla kiállítására, az Opciós Eszközök vételárát az Eszközökre vonatkozó számlán is érvényesítheti azzal, hogy az Opciós Eszközök vételárát külön soron köteles szerepeltetni.
  10. Az Eladó az Opciós Eszközre 12 hónap teljeskörű jótállást vállal a sikeres átadás-átvételtől számítottan. Az Eladó a jótállási kötelezettség alól csak abban az esetben mentesül, ha bizonyítja, hogy a hiba oka a teljesítés után keletkezett.
  11. Az Eszközzel kapcsolatban az Eladó jótállási és szavatossági kötelezettségének teljesítésére és a Vevő általi érvényesítésére a Szerződés 4. fejezetének rendelkezéseit kell megfelelően alkalmazni.

1. **Vételár, a vételár kiegyenlítésének szabályai**
   1. Felek rögzítik, hogy az Eszközök vételára:[[1]](#footnote-1)

|  |  |  |  |
| --- | --- | --- | --- |
|  | **Nettó vételár (HUF)** | **ÁFA (27%) (HUF)** | **Bruttó vételár (HUF)** |
| összeg számmal | \*\*\*\*\* | \*\*\*\*\* | \*\*\*\*\* |
| összeg betűvel |  |  |  |

* 1. Felek rögzítik, hogy a vételár garantált, fix vételár, amely tartalmazza az Eladónak a Szerződés teljesítése körében felmerült valamennyi kiadását és költségét, ezért az Eladó a Vevőtől további díjazásra semmiféle jogcímen nem támaszthat igényt.
  2. Felek rögzítik, hogy a Szerződés 3.1. pontjában rögzített vételár valamennyi, a jelen megállapodás tárgyát képező Eszközre megajánlott ár, az egyes Eszközök vételárát (egységárát) a Szerződés 2. számú mellékletét képező árrészletező rögzíti.
  3. Felek megállapodnak abban, hogy az Eszközök vételárának kiegyenlítésére a teljesítést követően, utólag, az Eladó által, a Szerződés szerint kiállított 1 darab számla ellenében kerül sor.
  4. Felek rögzítik, hogy a számla benyújtásának feltétele a Vevő által kiállított teljesítésigazolás. Felek megállapodnak abban, hogy a Kbt. 135. § (1) bekezdése alapján a Szerződés teljesítését követő 15 napon belül a Vevő erre feljogosított képviselője teljesítésigazolást állít ki az Eladó részére.
  5. A Vevő részéről teljesítésigazolás kiállítására jogosult személy: \*\*\*\*
  6. Felek a Kbt. 135. § (5) bekezdésére figyelemmel rögzítik, hogy részszámla benyújtására nincs lehetőség.
  7. Az Eladó a számlát az általános forgalmi adóról szóló 2007. évi CXXVII. tv. 169. §-ában,   
     a számvitelről szóló 2000. évi C. tv. 167. §-ának (1) és (3) bekezdésében, továbbá a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014 (IV.30.) NGM rendeletben meghatározott tartalmi és formai követelményeknek megfelelően köteles kiállítani. Az Eladó a számlához köteles csatolni a teljesítésigazolás egy példányát, továbbá a számlán köteles feltüntetni a Vevő által előzetesen rendelkezésére bocsátott SAP azonosítószámot, valamint a vonatkozó vámtarifaszámo(ka)t.
  8. A Szerződés 3.8. pontjában meghatározott követelményeknek nem megfelelően kiállított,   
     és a Vevő részére megküldött számlát a Vevő nem fogadja be, azt kiegyenlítés nélkül visszaküldi az Eladó székhelyére és az ebből eredő fizetési késedelemért felelősséget nem vállal.
  9. Az ajánlattétel, az elszámolás és a kifizetés pénzneme: magyar forint (HUF)
  10. Számlázási cím: Pécsi Tudományegyetem (7622 Pécs, Vasvári P. u. 4.)
  11. Felek megállapodnak abban, hogy a számla kiegyenlítése a 2014-2020 programozási időszakban az egyes európai uniós alapokból származó támogatások felhasználásáról szóló 272/2014. (IX.5.) Korm. rendeletben foglalt szabályok szerint, 30 napon belül banki átutalással történik.
  12. Felek rögzítik, hogy az Eszközök vételára 100,000000%-ban a GINOP-2.3.2-15-2016-00039 jelű *„*Ritka betegségek pathogenezisének kutatása, új diagnosztikai és terápiás eljárásokat megalapozó fejlesztések”elnevezésű pályázatból, utófinanszírozással kerül kiegyenlítésre.
  13. Felek rögzítik, hogy amennyiben a Vevő a számla kiegyenlítésével késedelembe esik, az Eladó a Ptk. 6:155. §-a szerinti késedelmi kamatra tarthat igényt.
  14. Felek a Kbt. 135. § (6) bekezdésére figyelemmel rögzítik, hogy a Vevő a szerződésen alapuló ellenszolgáltatásából eredő tartozásával szemben csak a jogosult által elismert, egynemű és lejárt követelését számíthatja be.

1. **Szavatosság, jótállás**
   1. Felek megállapodnak abban, hogy az Eladó az Eszközökre a sikeres átadás-átvételtől számítottan **12 hónap** teljes körű jótállást vállal.
   2. Az Eladó a jótállási kötelezettség alól csak abban az esetben mentesül, ha bizonyítja, hogy a hiba oka a teljesítés után keletkezett.
   3. A jótállási igény a jótállási határidőben érvényesíthető.

Amennyiben az Eladó (jótállásra kötelezett) kötelezettségének a Vevő (jogosult) felhívására - megfelelő határidőben - nem tesz eleget, a jótállási igény a felhívásban tűzött határidő elteltétől számított három hónapon belül akkor is érvényesíthető bíróság előtt, ha a jótállási idő már eltelt. E határidő elmulasztása jogvesztéssel jár.

* 1. Eladó vállalja, hogy – a Felek kapcsolattartóinak ellenkező megállapodása hiányában – a jótállási idő alatt bejelentett jótállási igény (hibabejelentés) esetén a hibabejelentéstől számított 24 órán belül megkezdi a hiba kijavítását (értsd: hibajavítás, cserét), a hibajavítást késedelemmentesen elvégzi, várható időigényéről a Vevő kapcsolattartóját értesíti, aki ennek figyelembe vételével határozza meg az adott hibajavítás ésszerű határidejét. Az Eladó tudomásul veszi, hogy a hibajavítást gondosan, de a lehető legrövidebb idő alatt kell elvégezni. Amennyiben az Eladó a garanciális kötelezettségének az így meghatározott határidőn belül nem vagy nem megfelelően tesz eleget, a Vevő az Eladó költségére a hibát mással kijavíttathatja, illetve élhet egyéb szavatossági/kártérítési jogaival.
  2. A jótállással kapcsolatos hibabejelentéseket az Eladó a következő elérhetőségen fogadja:
* e-mail cím: \*\*\*\*
* fax: \*\*\*\*
  1. Az Eladó szavatolja, hogy
* az Eszközök és azok valamennyi eleme új, és tartalmazza az összes legutóbbi kivitelezési és anyagbeli fejlesztéseket,
* az Eszközök és azok valamennyi eleme mentes mindenfajta tervezési, anyagbeli, kivitelezési, illetve az Eladó vagy közreműködői tevékenységével, illetve mulasztásával bármilyen más módon összefüggő hibáktól,
* az Eszközök és azok valamennyi eleme a rendeltetésszerű használatra alkalmas, mindenben megfelel a jogszabályokban, a Műszaki Leírásban, az Eladó ajánlatában, valamint a Szerződésben
* az Eszközök az alábbi paraméterekkel rendelkeznek: [[2]](#footnote-2)
* Hűthető centrifuga:
* maximális sebesség 16.000 rpm-nél nagyobb: \*\*\*\*
* maximális RCF 24300 xg felett: \*\*\*\*
* Géldokumentációs rendszer:
* az eszközhöz mini nyomtató csatlakoztatható: \*\*\*\*
* Pipetták:
* 1-10 mikroliter többcsatornás pipetta: Pontosság 1µl: ±0,12 µl, 5 µl:±0,2 µl, 10 µl:±0,24 µl
* 2-50 mikroliter többcsatornás pipetta: Pontosság 5µl: ±0,25 µl, 25 µl:±0,625 µl, 50 µl:±0,75 µl
* 30-300 mikroliter többcsatornás pipetta: Pontosság: 30µl: ±1,5 µl, 150 µl:±2,25 µl, 300 µl:±3 µl
  1. Az Eladó szavatolja, hogy az Eszközökön harmadik személynek nincsen olyan joga, amely a Vevő tulajdonszerzését akadályozza, ellenkező esetben a Vevő köteles az Eladót megfelelő határidő tűzésével felhívni arra, hogy az akadályt hárítsa el vagy adjon megfelelő biztosítékot.   
     A határidő eredménytelen eltelte után a Vevő elállhat a Szerződéstől és kártérítést követelhet.
  2. Az Eladó szavatolja, hogy az Eszközökön harmadik személynek nincsen olyan joga, amely a Vevőt tulajdonjoga gyakorlásában korlátozza vagy az Eszközök értékét csökkenti. Ellenkező esetben a Vevő megfelelő határidő tűzésével tehermentesítést követelhet. A határidő eredménytelen eltelte után a Vevő a tehermentesítést az Eladó költségére elvégezheti, amennyiben a tehermentesítés lehetetlen vagy aránytalan költséggel járna, a Vevő a Szerződéstől elállhat, és kártérítést követelhet vagy a teher átvállalása fejében az ellenérték megfelelő csökkentését követelheti. Ezek a jogok a Vevőt akkor is megilletik, ha a tehermentesítésre megszabott határidő eredménytelenül telt el, és a Vevő nem kívánja az Eszközök tehermentesítését.

1. **Alvállalkozók**
   1. Az Eladó a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha az Eladó e szervezet vagy szakember nélkül vagy a helyette bevont új szervezettel vagy szakemberrel is megfelel – amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel – azoknak az alkalmassági követelményeknek, amelyeknek az Eladó a közbeszerzési eljárásban az adott szervezettel vagy szakemberrel együtt felelt meg.
   2. Az Eladó legkésőbb a Szerződés megkötésének időpontjában köteles a Vevőnek valamennyi olyan alvállalkozót bejelenteni, amely részt vesz a Szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
   3. Az Eladó a Szerződés teljesítésének időtartama alatt köteles a Vevőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
   4. Az Eladó felel az alvállalkozók teljesítéséért, szakmai, műszaki színvonalukért és pénzügyi alkalmasságukért. Az Eladó felelősségét a Vevő felé az alvállalkozók igénybevétele nem befolyásolja.
   5. Az Eladó gondoskodik a különböző alvállalkozók irányításáról, utasításáról és a közöttük meglévő együttműködésről.
   6. A Vevő és az alvállalkozók nincsenek jogviszonyban. Az Eladó kötelezettsége az alvállalkozók közvetlen fizetési igényeinek rendezése és a Vevő minden ilyen igénytől való mentesítése.
   7. Jogszerűen igénybe vett alvállalkozó esetén az Eladó az alvállalkozó teljesítéséért úgy felel, mintha a munkát saját maga végezte volna el. Jogszerűtlenül igénybe vett alvállalkozó esetén az Eladó felelős minden olyan kárért, amely alvállalkozó igénybevétele nélkül nem következett volna be.
2. **Kötbér**
   1. Felek rögzítik, hogy az Eladó a Ptk. 6:186. § (1) bekezdése alapján kötbér fizetésére kötelezi magát arra az esetre, ha olyan okból, amelyért felelős, megszegi a szerződést.

*Késedelmi kötbér*

* 1. Felek megállapodnak abban, amennyiben az Eladó a Szerződés teljesítésével – olyan okból, amelyért felelős – késedelembe esik, késedelmi kötbért köteles a Vevőnek fizetni.
  2. A késedelmi kötbér alapja a késedelemmel érintett Eszköz nettó vételára.
  3. A késedelmi kötbér mértéke a késedelemmel érintett Eszköz nettó vételárának 1%-a naptári naponként, de legfeljebb 20 naptári napnak megfelelő összeg.

*Meghiúsulási kötbér*

* 1. Felek megállapodnak abban, hogy amennyiben az Eladónak a Szerződés teljesítésével kapcsolatos késedelme meghaladja a 20 naptári napot, a Vevő jogosult a Szerződést meghiúsultnak tekinteni és elállni a Szerződéstől vagy a Szerződést felmondani.
  2. Felek megállapodnak abban, hogy amennyiben a Szerződés teljesítése bármely olyan okból, amelyért az Eladó felelős, meghiúsul, - beleértve az olyan 20 naptári napot meghaladó késedelem esetét, amelyért az Eladó felelős - az Eladó meghiúsulási kötbért köteles a Vevőnek fizetni.
  3. A meghiúsulási kötbér mértéke a meghiúsulással érintett Eszköz nettó vételárának 30%-a.

*Kötbér érvényesítésével kapcsolatos további rendelkezések*

* 1. Felek rögzítik, hogy a késedelmi és meghiúsulási kötbérre vonatkozó rendelkezések az Opciós Eszközök tekintetében is alkalmazzák azzal, hogy a kötbér alapja a kötbérrel érintett Opciós Eszköz nettó vételára.
  2. Felek megállapodnak abban, hogy a Szerződés keretében érvényesített kötbér összességében (késedelmi és meghiúsulási kötbér együtt) nem haladhatja meg a nettó vételár 30%-át.
  3. Az esedékessé vált kötbér összegéről a Vevő kötbérértesítőt állít ki az Eladó felé, amelyet az Eladó annak kézhezvételétől számított 15 (tizenöt) naptári napon belül átutalással köteles kiegyenlíteni a kötbérértesítőn feltüntetett bankszámlára.
  4. A teljesítés elmaradása esetére (meghiúsulás) kikötött kötbér érvényesítése a teljesítés követelését kizárja. A késedelem esetére kikötött kötbér megfizetése nem mentesít a teljesítési kötelezettség alól.
  5. A Vevő (jogosult) a kötbér mellett érvényesítheti a kötbért meghaladó kárát.
  6. A Vevő (jogosult) a szerződésszegéssel okozott kárának megtérítését akkor is követelheti, ha kötbérigényét nem érvényesítette.

A Ptk. 6:168. § (1) bekezdése alapján az Eladó a kötbérfizetési kötelezettsége alól csak abban az esetben mentesül, ha szerződésszegését kimenti.

1. **Szerződés időbeli hatálya, megszűnése és módosítása**
   1. Felek rögzítik, hogy a Szerződés annak mindkét Fél általi aláírásával lép hatályba. Amennyiben a Felek eltérő időpontban írják alá a megállapodást, a Szerződés a későbbi aláírás időpontjában lép hatályba.
   2. A Szerződés megszűnik:

* Felek szerződésszerű teljesítésével,
* elállással,
* (rendkívüli) felmondással.
  1. Felek rögzítik, hogy a Szerződés rendes felmondással nem szüntethető meg, azonban bármelyik fél a másik fél súlyos szerződésszegése esetén jogosult a Szerződést a szerződésszegő félhez intézett egyoldalú, írásos, indokolással ellátott nyilatkozatával, azonnali hatállyal felmondani.
  2. Felek az Eladó részéről súlyos szerződésszegésnek tekintik – különösen, de nem kizárólagosan –, ha az Eladó a teljesítéssel 20 naptári napot meghaladó késedelembe esik olyan okból, amelyért felelős.
  3. Felek a Vevő részéről súlyos szerződésszegésnek tekintik – különösen, de nem kizárólagosan -, ha a Vevő fizetési késedelme meghaladja a 90 naptári napot és ebbéli kötelezettségének az Eladó erre vonatkozó, írásbeli felszólítása ellenére sem tesz eleget.
  4. A Vevő a Szerződést felmondhatja, vagy a Ptk.-ban foglaltak szerint – a Szerződéstől elállhat, ha:
* feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* az Eladó nem biztosítja a Kbt. 138. §-ban foglaltak betartását, vagy az Eladó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult, vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt és a bíróság által megállapított jogsértés miatt a szerződés nem semmis.
  1. A Vevő köteles a Szerződést felmondani, vagy – a Ptk.-ban foglaltak szerint – attól elállni, ha a Szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
  2. Felek megállapodnak abban, hogy a Vevő jogosult és köteles a Szerződést azonnali hatállyal – az Eladóhoz intézett egyoldalú, írásos nyilatkozatával felmondani (ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon):
     + - amennyiben az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
       - amennyiben az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
  3. Az Eladó tudomásul veszi, hogy
     + - nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak;
       - a Szerződés teljesítésének teljes időtartama alatt köteles tulajdonosi szerkezetét a Vevő számára megismerhetővé tenni és a Kbt. 143. § (3) bekezdése szerinti ügyletekről a Vevőt haladéktalanul értesíteni.
  4. Amennyiben az Eladó a Szerződés 7.9. pontjában foglalt valamelyik kötelezettségét megszegi, a Vevő jogosult és köteles a Szerződést azonnali hatállyal felmondani.
  5. Felek megállapodnak abban, hogy amennyiben a Vevő a Szerződésben szabályozott felmondási jogával él, az Eladó kifejezetten lemond az elmaradt haszna iránti igény érvényesítéséről a Vevővel szemben. Felek megállapodnak abban, hogy az Eladó a Szerződés aláírásával mindennemű, a Szerződés megszűnéséből eredő igény érvényesítéséről kifejezetten lemond, amennyiben a Szerződés megszüntetése az Eladó szerződésszegő magatartásának következménye.
  6. Felek rögzítik, hogy a Szerződést kizárólag írásban, a Kbt. 141. §-ában foglalt rendelkezések maradéktalan betartása mellett módosíthatják.

1. **Vis maior**
   1. A vis maior esemény (a továbbiakban: Vis Maior Esemény) olyan, a Felek akaratától, cselekedeteitől és személyétől függetlenül bekövetkező, emberi erővel el nem hárítható, előre nem látható, külső esemény, amely egyik Félnek sem róható fel, - mint például háború, polgári felkelés, munkabeszüntetés, természeti katasztrófa, sztrájk - amely számottevő módon akadályozza vagy lehetetlenné teszi a jelen Szerződés teljesítését, feltéve, hogy ezek a körülmények a jelen Szerződés aláírását követően jönnek létre, illetve a jelen Szerződés aláírását megelőzően jönnek ugyan létre, de a jelen Szerződés teljesítésére kiható következményeik az említett időpontban még nem voltak előre láthatóak.
   2. A Vis maior esemény mentesíti a Feleket a Szerződés szerinti kötelezettségeik teljesítése alól, olyan mértékben, amennyire a Vis maior esemény az érintett Felet gátolja a szerződéses kötelezettségeinek a teljesítésében. A mentesítés kizárólag arra az időre szól, ameddig a szóban forgó Vis maior esemény hatása fennáll.
   3. A Felek megállapodnak abban, hogy a Szerződés - részükre fel nem róható – nem teljesítését, illetve nem megfelelő teljesítését eredményező, az érdekkörükön kívül bekövetkezett Vis maior eseményekről egymást haladéktalanul értesítik és a következmények elhárításával kapcsolatban a Ptk. megfelelő szabályai szerint, egymással ésszerűen és indokoltan együttműködve járnak el.
   4. A Vis maior események által érintett Fél köteles a másik Félnek haladéktalanul megküldött tájékoztatásában megjelölni a Vis maior esemény kezdetét, jellegét és - amennyiben lehetséges -, várható végét.
   5. A Vis maior esemény önmagában nem mentesíti az azt bejelentő Felet a Szerződés szerint egyébként teljesítendő olyan kötelezettségei alól, amelyek a Vis maior esemény bekövetkezését megelőzően már esedékesek voltak, illetve amelyek teljesítését a Vis maior esemény nem érinti.
2. **Titoktartás**
   1. Szerződő felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik (továbbiakban együtt: bizalmas információ), üzleti titokként kezelik, azokat harmadik félnek nem adják ki, illetve csak a Szerződés teljesítéséhez szükséges mértékben használják fel.
   2. Szerződő felek kijelentik, hogy az információs önrendelkezési jogról és az információszabadságról szóló 2011. évi CXII. törvény rendelkezései értelmében személyre vonatkozó személyes adatokat, különleges adatokat üzleti titokként kezelik, azokat harmadik félnek nem adják ki, illetve csak a Szerződés teljesítéséhez szükséges mértékben használják fel.
   3. A Felek kötelezettséget vállalnak arra, hogy a bizalmas információkat sem a Szerződés időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a Szerződés tárgyával össze nem függő módon nem használják fel, illetve azzal nem élnek vissza.
   4. Nem tartozik a titoktartási kötelezettség körébe azon adat, illetve információ,
      * + amely köztudomású;
        + amelyet nem a Szerződés megsértésével hoztak nyilvánosságra;
        + amely nyilvánosságra hozatali korlátozás nélkül a másik Fél birtokában volt már azelőtt, hogy azt a nyilvánosságra hozó Féltől megkapta volna;
        + amelyet a használó Fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;
        + amelyet az egyik Fél a másik Fél bizalmas információjának felhasználása nélkül maga hozott létre; vagy
        + amelyet az adott Félnek - jogszabályban meghatározott - kötelessége átadni az illetékes hatóság számára.
   5. Ezen kötelezettségei megszegésével okozott kárért a szerződésszegő Fél kártérítési felelősséggel tartozik.
   6. A titoktartási és adatvédelmi kötelezettség a szerződő Felek alkalmazottját, tagját, megbízottját a Felekkel azonos módon terheli.
3. **Eladó nyilatkozatai**
   1. Az Eladó kijelenti, nem fizet, illetve számol el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak.
   2. Az Eladó kijelenti, hogy a Szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
4. **Felek egyéb megállapodásai**
   1. Felek megállapodnak abban, hogy a külföldi adóilletőségű Eladó köteles a Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.
   2. A Felek mindenkor a piaci tisztesség és a kölcsönös együttműködés fokozott követelményei szerint járnak el, a szerződés teljesítésével kapcsolatos valamennyi releváns információt késedelem nélkül egymás tudomására hoznak.
   3. Felek megállapodnak abban, hogy minden, a szerződés keretében egymásnak küldött értesítésnek írott (levél, fax, e-mail) formában kell történnie. A Felek közti levelezés nyelve: magyar.
   4. Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek Szerződésben meghatározott értesítési címére írásban – tértivevénnyel vagy a kézbesítést más módon igazoló levél, telefax, e-mail útján – küldték meg.
   5. Felek megállapodnak abban, hogy amennyiben a tértivevényes postai küldemény „ismeretlen”, „ismeretlen helyre költözött”, „nem vette át”, „az átvételt megtagadta” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.
   6. Felek közöttük jelen szerződéssel kapcsolatban felmerült vitás kérdéseket elsősorban együttműködésre feljogosított képviselőik útján, tárgyalásos úton köteles rendezni.

Ennek eredménytelensége esetére a Felek hatáskörtől függően kikötik a Vevő székhelye szerinti rendes bíróság kizárólagos illetékességét.

* 1. Felek jelen szerződéssel kapcsolatban kijelölt kapcsolattartói:

Vevő részéről:

Név: \*\*\*\*\*

Telefon:

E-mail:

Cím:

Eladó részéről:

Név: \*\*\*\*\*

Telefon:

E-mail:

Cím:

* 1. A kapcsolattartók, illetve a teljesítési igazolásra jogosult képviselők személyében bekövetkező esetleges változásokról az érintett Fél haladéktalanul írásban köteles a másik Felet tájékoztatni. Ettől az időponttól kezdődően a kapcsolattartónak, illetve teljesítési igazolásra jogosult személynek az újonnan bejelentett személy minősül. Felek megállapodnak abban, hogy a fent megjelölt személyek megváltozására vonatkozó bejelentése és annak visszaigazolása nem minősül szerződésmódosításnak.
  2. A kapcsolattartó személyek feladata a kölcsönös, naprakész kapcsolattartás, tájékoztatás.   
     A Felek rögzítik, hogy a kapcsolattartó személyek kizárólag a Szerződés teljesítésével kapcsolatban felmerülő operatív kérdésekben jogosultak eljárni, a Szerződés módosítására, megszüntetésére, egyéb jognyilatkozat tételére nem jogosultak.
  3. Az Eladó tudomásul veszi, hogy a Vevő az államháztartásról szóló 2011. év CXCV. törvény   
     (a továbbiakban: Áht.) 41. § (6) bekezdése értelmében olyan jogi személlyel, jogi személyiséggel nem rendelkező szervezettel nem köthet érvényesen visszterhes szerződést, illetve ilyen szerződés alapján nem teljesíthet kifizetést, amely szervezet nem minősül a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek. Az Eladó kijelenti, hogy átlátható szervezetnek minősül, erre vonatkozó nyilatkozata a Szerződés 3. számú mellékleteként csatolva. Az Eladó hozzájárul ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, a Vevő az Áht. 54/A. §-ban meghatározott – átláthatóságával összefüggő - adatokat kezelje. Amennyiben a nyilatkozatában foglaltakban változás következik be, az Eladó haladéktalanul köteles erről a Vevőt tájékoztatni.

Az Eladó tudomásul veszi, hogy a valótlan tartalmú nyilatkozat alapján kötött szerződést a Vevő jogosult és egyben köteles azonnali hatállyal – illetve ha szükséges olyan időpontra, hogy a feladat ellátásáról gondoskodni tudjon –felmondani, vagy - ha a szerződés teljesítésére még nem került sor - a szerződéstől elállni.

* 1. A Szerződésben nem, vagy nem kellő részletességgel szabályozott kérdésekben a Ptk., a Kbt. és annak végrehajtási rendeletei az irányadók.
  2. A nemzetközi magánjogról szóló 1979. évi 13. törvényerejű rendelet 25. §-ában foglaltakra figyelemmel a Felek rögzítik, hogy a jelen szerződés értelmezése során Magyarország mindenkori jogszabályait veszik alapul, ezzel összefüggésben Felek kikötik a magyar bíróság joghatóságát.
  3. Felek rögzítik, hogy amennyiben a közbeszerzési eljárás dokumentumai között eltérés, ellentmondás tapasztalható, a dokumentumok közötti ellentmondás feloldására a Felek az alábbi sorrendet (dokumentum hierarchia) állítják fel:

1. Szerződés és annak mellékletei

2. kiegészítő tájékoztatásra adott ajánlatkérői válaszok (adott esetben)

3. Eladó ajánlata.

* 1. Jelen Szerződés négy eredetei, egymással mindenben megegyező példányban készült, amelyből három példány a Vevőt, egy példány az Eladót illeti.

Jelen szerződést és annak mellékleteit a Felek elolvasták, értelmezték, és mint akaratukkal mindenben megegyezőt, jóváhagyólag aláírták.

Mellékletek:

1. számú melléklet: Eszközök pontos meghatározása (Eladói árajánlat)

2. számú melléklet: Árrészletező

3. számú melléklet: Átláthatósági nyilatkozat

4. számú melléklet: Nyilatkozat a teljesítésbe bevonni kívánt alvállalkozókról

Pécs, 2018.

|  |  |  |
| --- | --- | --- |
| **Pécsi Tudományegyetem** |  | **\*\*\*\*** |
| Jenei Zoltán |  | \*\*\*\* |
| kancellár |  | \*\*\*\* |
| Vevő |  | Eladó |
| Ellenjegyzők a Vevő részéről: |  |  |
| Dr. Zámbó Balázs |  |  |
| osztályvezető |  |  |
| Pécsi Tudományegyetem |  |  |
| jogi ellenjegyző |  |  |
|  |  |  |
| \*\*\*\*\* |  |  |
| \*\*\*\*\* |  |  |
| Pécsi Tudományegyetem  pénzügyi ellenjegyző |  |  |
|  |  |  |
| \*\*\*\*\* |  |  |
| projektmenedzser |  |  |

1. ***számú melléklet***

***Eszköz(ök) pontos meghatározása***

1. ***számú melléklet***

***Árrészletező***

1. ***számú melléklet***

***Átláthatósági nyilatkozat***

**NYILATKOZAT**

Alulírott ………………………….. a …………………………./partner neve/ (……………………………..partner székhelye) képviselőjeként az államháztartásról szóló törvény végrehajtásáról szóló 368/2011 (XII. 31.) Korm. rendelet 50. § (1a) bekezdése alapján nyilatkozom, hogy az általam képviselt gazdasági társaság a nemzeti vagyonról szóló 2011. évi CXCVI. törvény 3. § (1) bekezdése 1. pontjában foglaltak alapján átlátható szervezetnek minősül.

Tudomásul veszem, hogy a jelen nyilatkozatomban foglaltak változása esetén haladéktalanul köteles vagyok a változásról a Megrendelőt/Szerződőt tájékoztatni mindaddig, amíg a közöttünk fennálló visszterhes jogügylet alapján Megrendelőnek/Szerződőnek fizetési kötelezettsége áll fenn a ……………………………………..(partner neve) szemben. Amennyiben nyilatkozatom valótlan tartalmú, a Megrendelő/Szerződő a megrendelést/szerződést felmondja vagy – ha a teljesítésre még nem került sor - a megrendeléstől/szerződéstől eláll. Ebben az esetben a felmondásból, elállásból eredő kár megtérítését a ……………………………………..(partner neve) nem követelheti.

………………………………

cégszerű aláírás

***4. számú melléklet***

***A teljesítésbe bevonni kívánt alvállalkozókról***

***(A SZERZŐDÉS ALÁÍRÁSÁVAL EGYIDEJŰLEG KITÖLTENDŐ)***

**AZ ALVÁLLALKOZÓK BEVONÁSÁTÓL FÜGGŐEN AZ „A” VAGY A „B” VERZIÓT KÉRJÜK KITÖLTENI**

*A Kbt. 3. § 2. pontja értelmében alvállalkozó az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve*

1. *azon gazdasági szereplőt, amely tevékenységét kizárólagos jog alapján gyakorolja,*
2. *a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,*
3. *építési beruházás esetén az építőanyag-eladót.*

**„A” változat[[3]](#footnote-3)**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozatom, hogy a Szerződés **teljesítéséhez nem kívánok igénybe venni alvállalkozót.**

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

**„B” változat**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozatom, hogy a Szerződés teljesítéséhez **az alábbi alvállalkozókat kívánom igénybe venni:**

|  |  |  |
| --- | --- | --- |
| **Alvállalkozó**  **neve** | **Alvállalkozó székhelye (címe)** | **Alvállalkozó adószáma** |
|  |  |  |
|  |  |  |

Nyilatkozom, hogy a fent megjelölt alvállalkozók nem tartoznak a Kbt. 62. §-ában megjelölt kizáró okok hatálya alá.

Tudomásul veszem, hogy a Kbt. 138. § (3) bekezdése értelmében a Szerződés időtartama alatt köteles vagyok minden további – a teljesítésbe bevonni kívánt – alvállalkozót előzetesen bejelenteni a Megrendelő/Szerződő partner felé, továbbá nyilatkozni arról, hogy az igénybe venni kívánt alvállalkozó(k) nem áll(nak) a Kbt. 62. §-ában meghatározott kizáró okok hatálya alatt.

*Építési beruházás esetén alkalmazandó:*

Tudomásul veszem, hogy a Kbt. 138. § (1) bekezdése alapján az alvállalkozói teljesítés összessített aránya nem haladhatja meg a szerződés értékének 65%-át. Az alvállalkozóknak a szerződés teljesítésében való részvétele arányát az határozza meg, hogy milyen arányban részesülnek a szerződés általános forgalmi adó nélkül számított ellenértékéből.

A Kbt. 138. § (5) bekezdése alapján vállalom, hogy a teljesítésben részt vevő alvállalkozók nem vesznek igénybe az alvállalkozói szerződés értékének 65%-át meghaladó mértékben további közreműködőt.

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

1. Értékelési szempont. A nyertes ajánlattevő ajánlatának megfelelően kerül feltöltésre. [↑](#footnote-ref-1)
2. Értékelési szempont. A nyertes ajánlattevő ajánlatában foglaltak szerint kerül feltöltésre. [↑](#footnote-ref-2)
3. A megfelelő változatot kérjük kitölteni. [↑](#footnote-ref-3)